ટોરેન્ટો: કેનેડાના પ્રથમ શીખ સંરક્ષણ પ્રધાન હરજિત સજ્જનને સંસદમાં અે સમયે ભેદભાવનો સામનો કરવો પડ્યો જ્યારે તે વિપક્ષી સભ્યઅે બૂમો પાડીને કહ્યું કે જ્યારે તેઅો બોલે છે તો સાંસદોને ‘અંગ્રેજીના અંગ્રેજી’ અનુવાદની જરૂર પડે છે. તેને એક વંશવાદી ટિપ્પણી પણ કહી શકાય. વરિષ્ઠ કંજર્વેટિવ પક્ષના સાંસદ જેસન કેનીઅે પ્રશ્નોત્તરી દરમિયાન ત્યારે વિવાદ ઊભો કર્યો જ્યારે તેમણે સજ્જનસિંહને નિશાન બનાવતી ટિપ્પણી કરી. કેનીઅે અા ટિપ્પણી ત્યારે કરી જ્યારે સજ્જન ઇસ્લામિક સ્ટેટ વિરુદ્ધ સૈન્ય અભિયાન અંગે કહી રહ્યા હતા. પૂર્વ સંરક્ષણ પ્રધાન કેનીઅે કહ્યું કે સાંસદોને સજ્જનના જવાબો પર અંગ્રેજીમાંથી અંગ્રેજી અનુવાદ કરવો પડે છે. ૪૫ વર્ષીય સજ્જન ગયા નવેમ્બર મહિનામાં કેનેડાના સંરક્ષણ પ્રધાન બનાવાયા હતા ત્યારે વડા પ્રધાન જસ્ટિન ટ્રુડેની ૩૦ સભ્યોની લિબ્રલ પાટીના કેબિનેટે શપથ લીધા હતા.